stanford-oval/wikipedia huggingface dataset:
תומר ראב"ד
ביוגרפיה

ראב"ד נולד בתל אביב לאילה וליורם ראב"ד, עורך דין בכיר ושותף בשבלת ושות'. בין השנים 1997–2003, במקביל ללימודיו בתיכון אליאנס, שיחק כדורמים בקבוצת אס"א תל אביב. ב-2003 התגייס לצה"ל ושירת כמפקד ולוחם ביחידה ללוחמה בטרור. ראב"ד הוא גם נכדו של צביקה לבנון ואחד משלושת אחיו הוא איתי ראב"ד, מנכ"ל טסלה ישראל.
בשנת 2007, החל בלימודי תואר במשפטים וכלכלה באוניברסיטת תל אביב אותו השלים בשנת 2011. עם סיום הלימודים, השתלב במשרד פישר, בכר, חן כעורך דין במחלקת מיזוגים ורכישות. בשנת 2012, עבר לניו יורק והשלים לימודי תואר שני במנהל עסקים עם התמחות במימון וחשבונאות בבית הספר למנהל עסקים ע"ש סטרן באוניברסיטת ניו יורק. במהלך לימודיו הוביל את פעילות ההסברה ויחסי החוץ של ארגונים יהודיים בקמפוס ואף שימש כעוזר הוראה של מרצים בעלי שם עולמי כגון אסוות' דאמודראן.
ב-2013 החל ללוות עסקאות והנפקות מטעם בנק ההשקעות UBS בניו יורק. במשימתו הראשונה, גייס בהצלחה חצי מיליארד דולר עבור סנאפצ'ט. בתקופה זו הוביל דירקטוריונים והנהלות רבות לעסקאות בתחום הטלקום והטכנולוגיה כולל רכישת Time Warner Cable על ידי Charter Communications ורכישתה של EMC על ידי DELL. בשנת 2016 גויס כסגן נשיא על ידי בנק ההשקעות RBC (Royal Bank of Canada). תוך זמן קצר, קודם לדירקטור בכיר ואחראי סקטור האינטרנט והטכנולוגיה של הבנק תוך שהוא משלים עסקאות גדולות בתחומי התקשורת והאינטרנט בארצות הברית ואירופה. ראב"ד הוביל בין השאר את רכישת הענק של חברת המדיה פוקס ב-85 מיליארד דולר על ידי דיסני וליווה השקעות עבור קרנות כגון KKR, Cinven, Apollo ו-Bain. תומר הוביל מיזוגים ייחודיים נוספים כגון Perion/Conduit, Comcast/Sky, Telaria/Rubicon ו־Taptica/Tremor Video. ראב"ד שימש בתפקיד זה ב-RBC עד תחילת שנת 2020.
בשנת 2020, לאחר שהוביל את עסקת שינוי השליטה בקבוצת בזק עבור קרן סרצ'לייט ומשפחת פורר, חזר לישראל ומונה למנכ"ל חברת בי קומיוניקיישנס, בעלת השליטה בבזק. במקביל שימש כדירקטור בחברות בזק, וואלה!, YES, פלאפון, בזק בינלאומי, ובזק אונליין בין השנים 2020–2023. בינואר 2024, מינה אותו דירקטוריון בזק ליו"ר הקבוצה.
בין השאר, תומר הוביל את עסקת שינוי השליטה בבזק עבור הקרן במהלך 2018–2019 והיה שותף להוצאה לפועל של פרויקט הסיבים, השקת רשת דור 5 ושינויים מבניים ופיננסיים רבים שעברה בזק בחלוף השנים.
חיים אישיים

ראב"ד נשוי ליפעת, סמנכ"לית רגולציה ואיכות בחברת מכשור רפואי, ולהם שני בנים. לצד פעילותו העסקית והפיננסית, ראב"ד הוא חבר דירקטוריון בבית החולים השיקומי רעות, פעיל בעמותות רבות בתחום החינוך והבריאות, ופעל לאורך השנים בהתנדבות בנושאי הסברה ישראלית בחזית הבינלאומית.
הערות שוליים

↑  שיר רייטר, הדירקטוריון אישר: תומר ראב"ד מונה ליו"ר בזק, באתר כלכליסט, 4 בדצמבר 2023
1 2  מעין מנלה, איך מגיעים לנהל את קבוצת התקשורת הגדולה בישראל בגיל 36, באתר כלכליסט, 30 באפריל 2021
↑  תומר ראב"ד, 40UNDER40 – הצעירים המבטיחים 2023, באתר Ice
↑  גולן חזני, בר-לב הודח – סרצ'לייט ממנה את תומר ראב"ד למנכ"ל בי-קום, באתר כלכליסט, 9 בינואר 2020
↑  ב-6 בדצמבר: אירוע ההתרמה השנתי של אגודת ידידי רעות בארה"ב, באתר רעות תל אביב בית חולים שיקומי, ‏17 בנובמבר 2020
↑  קרי רובינשטיין, תנועת ה-BDS הגיעה לאוניברסיטת ניו יורק, באתר ynet, 28 באפריל 2016
↑  תומר ראב"ד, המשק הישראלי, על חודו של סיב, באתר כלכליסט, 22 בדצמבר 2020
אוראנגאבאד

| --- | --- |

ביבי קה מאקבארה, המזכיר בצורתו את הטאג' מהאל
 מדינה:  הודו הודו
 מדינה:   מהאראשטרה
 מחוז:  אוראנגאבאד
 ראש העיר:  ויג'איה רהטקר
 שפה רשמית:  מראטהית 
 תאריך ייסוד:  1610
 על שם:  אורנגזב, Chatrapati Sambhaji Shivaji Bhosale 
 שטח:  200 קמ"ר
 גובה:  513 מטרים
 אוכלוסייה:  ‏
  ‑ בעיר:  1,175,116 (2011)
  ‑ צפיפות:  6,051 נפש לקמ"ר (2009)
 קואורדינטות:  19°47′N 75°17′E﻿ / ﻿19.78°N 75.29°E﻿ / 19.78; 75.29
 אזור זמן:  UTC +5:30
 http://www.aurangabadmahapalika.org/
  מפת מיקום  מפה מפורטת   (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיאוראנגאבאד(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיאוראנגאבאד(למפת מהאראשטרה רגילה) מומבאיאוראנגאבאד(למפת מהאראשטרה מוגדלת) מומבאיאוראנגאבאד  he tabBackground:;tabBorder:#aaa;defaultTab:0;
 
אוראנגאבאד (במראטהית:  औरंगाबाद, באורדו: اورنگ‌آباد) היא בירת מחוז אוראנגאבאד, במרכז-מערב מדינת מהאראשטרה שבהודו. העיר נוסדה בשנת 1610 על ידי אורנגזב, אחרון המוגולים הגדולים, ופותחה כמרכז סחר אזורי לפני כארבע מאות שנה. העיר היא מוקד תיירותי בזכות מונומנטים היסטוריים ותיירותיים רבים הנמצאים בה ובסביבתה, בהם מערות אג'אנטה ומערות אלורה שהן אתרי מורשת עולמיים, וכן ביבי קה מקברה (אנ') שהוא מאוזוליאום (מקברה, מהשורש קבר, משמעה אחוזת קבר) שבנה עזאם שהה, בנו של אורנגזב, לאמו, והוא מבנה המזכיר בצורתו את הטאג' מהאל.
טריקסטר (קומיקס)

| --- | --- |

אקסל ווקר כטריקסטר, כפי שהופיע על עטיפת החוברת Final Crisis: Rogues' Revenge #3 מנובמבר 2008, אמנות מאת סקוט קולינס.
 סוג:  נבל-על
 הוצאה לאור:  DC קומיקס
 הופעה ראשונה:  ג'וזפה: The Flash #113 (יוני-יולי 1960) ווקר: The Flash Vol.2 #183 אפריל 2002)
 יוצרים:  ג'ון ברום, קרמיין אינפנטינו (ג'וזפה) ג'ף ג'ונס, סקוט קולינס (ווקר)
 גילום הדמות:  מארק המיל (הברק), (הפלאש)
 מידע
 שם אמיתי:  ג'ובאני ג'וזפה אקסל ווקר
 כינויים:  ג'יימס ג'סי (ג'וזפה)
 סטטוס:  פעיל
 מקצוע:  נוכל
 כוחות:  ללא כוחות-על
 חבר בקבוצה:  הנבלים
 חבר לשעבר בקבוצה:  החברה הסודית של נבלי-העל
 דמויות קשורות
 אויבים:  פלאש, בארי אלן, וולי וסט 
 
טריקסטר (באנגלית: Trickster) הוא דמות בדיונית של נבל-על המופיעה בחוברות הקומיקס פלאש ביקום DC קומיקס. הטריקסטר המקורי מתור הכסף, ג'ובאני ג'וזפה, הופיע לראשונה בחוברת The Flash #113 מיוני-יולי 1960 ונוצר על ידי הכותב ג'ון ברום והמאייר קרמיין אינפנטינו. הטריקסטר השני, אקסל ווקר, הופיע לראשונה בחוברת The Flash Vol.2 #183 מאפריל 2002, ונוצר על ידי הכותב ג'ף ג'ונס והמאייר סקוט קולינס.
ג'ובאני ג'וזפה היה אקרובט קרקס בדחן ונוכל שעיסוקו החביב היה לפגוע ביריביו עם דובי צעצוע מתפוצצים. שם הבמה שלו הוא ג'יימס ג'סי, היפוך מילים למקור השראתו, השודד המפורסם ג'סי ג'יימס. בהמשך, הוא השתמש בכישורי הנוכלות שלו לצד הטובים. כאשר ג'וזפה עבד עבור ה-FBI, אקסל ווקר הצעיר גנב את זהותו ואת הגאדג'טים שלו. בהמשך, ג'וזפה נהרג בידי דדשוט במהלך האירועים שהובילו למשבר האחרון.
דמותו של הטריקסטר (כג'יימס ג'סי) הופיעה בפרק בסדרת הטלוויזיה "הברק". גילם אותו השחקן מארק המיל. המיל שב לגלם את דמותו של ג'סי בסדרה "הפלאש", בעוד דבון גריי גילם את דמותו של אקסל ווקר.
הערות שוליים

↑  Countdown to Final Crisis #22, November 2007
ערך זה הוא קצרמרבנושא קומיקס. אתם מוזמנים לתרום לוויקיפדיה ו.
אשף האוויר

| --- | --- |

אשף האוויר, כפי שהופיע בחוברת The Flash Vol.2 #175 מאוגוסט 2001, אמנות מאת סקוט קולינס.
 סוג:  נבל-על
 הוצאה לאור:  DC קומיקס
 הופעה ראשונה:  The Flash #110 (דצמבר 1959)
 יוצרים:  ג'ון ברום (אנ'), קרמיין אינפנטינו (אנ')
 גילום הדמות:  ליאם מקינטייר, Jeff Altman 
 מידע
 שם אמיתי:  מארק מארדון
 סטטוס:  פעיל
 מקצוע:  פושע
 כוחות:  ללא כוחות-על תימרון מזג האוויר דרך השימוש במטה מיוחד.
 חבר בקבוצה:  הנבלים
 חבר לשעבר בקבוצה:  החברה הסודית של נבלי-העל
 אזרחות:  ארצות הברית 
 דמויות קשורות
 משפחה:  קלייד מארדון (אח, מת) ג'וש ג'קאם (בן, מת)
 אויבים:  בארי אלן 
 
אשף האוויר (באנגלית: Weather Wizard) הוא דמות בדיונית של נבל-על המופיעה בחוברות הקומיקס פלאש ביקום DC קומיקס. הדמות הופיעה לראשונה בחוברת The Flash #110 מדצמבר 1959 ונוצרה על ידי הכותב ג'ון ברום והמאייר קרמיין אינפנטינו.
אשף האוויר הוא האלטר אגו של מארק מארדון, אסיר נמלט שמוצא את רישומיו של אחיו המדען, שמצא דרך לשלוט במזג האוויר, ואשר מת כתוצאה מהתקף לב. מארדון יוצר מטה ליצירת מזג אוויר ומשתמש בזהות "אשף האוויר" לפשעיו. בעקבות מותו של בארי אלן באירועי המשבר בעולמות האינסופיים, מארדון פורש מחיי הפשע לתקופת מה, אך מצטרף לקבוצת "הנבלים" במזימתם לרכוש לעצמם כוח.
את דמותו של אשף האוויר בסדרה "הברק", גילם השחקן ליאם מקינטייר.
את זוג האחים מגלמים בסדרה הפלאש צ'אד רוק וליאם מקינטייר.
מאסטר המראות

| --- | --- |

מאסטר המראות, כפי שנראה על עטיפת החוברת The Flash Vol. 2 #212 מספטמבר 2004, אמנות מאת אית'ן ואן סקייבר.
 סוג:  נבל-על
 הוצאה לאור:  DC קומיקס
 הופעה ראשונה:  סקאדר: Flash #105 (מרץ 1959) מק'קולוק: Animal Man #8 (פברואר 1989)
 יוצרים:  ג'ון ברום, קרמיין אינפנטינו (סקאדר) גראנט מוריסון, צאז טרואוג (מק'קולוק)
 גילום הדמות:  גריי דיימון (סאם סקאדר, "הפלאש") אפרת דור (אווה מק'קולוק, "הפלאש")
 מידע
 שם אמיתי:  סמואל ג'וזף סקאדר דיגר הארקנס אוון מק'קולוק
 סטטוס:  פעיל
 כוחות:  ללא כוחות-על
 חבר בקבוצה:  הנבלים (סקאדר)
 חבר לשעבר בקבוצה:  כנופיית אי-צדק החברה הסודית של נבלי-העל יחידת המתאבדים חיל הפקחים השחורים
 דמויות קשורות
 משפחה:  מק'קולוק: לואיס וקרול אריקסון (הורים)
 אויבים:  בארי אלן, וולי וסט 
 
מאסטר המראות (באנגלית: Mirror Master) הוא דמות בדיונית של נבל-על המופיעה בחוברות הקומיקס פלאש ביקום DC קומיקס. הדמות הופיעה לראשונה בחוברת Showcase #8 מיוני 1957 ונוצרה על ידי הכותב ג'ון ברום והמאייר קרמיין אינפנטינו.
עד כה חלקו בזהותו של מאסטר המראות שלוש דמויות - סמואל ג'וזף סקאדר, דיגר הארקנס, ואוון מק'קולוק. סקאדר היה אסיר פשוט אשר חקר מראות והייתה לו אובססיה להיכנס לתוך השתקפותה של מראה. דרכו נקלעה לאולם מראות, שם ערך את ניסוייו בהצלחה. הוא אימץ את זהות "מאסטר המראות". הוא מת באירועי המשבר בעולמות האינסופיים, ואת זהותו נטל דיגר הארקנס כניסיון להטעות את "יחידת המתאבדים". סקאדר חזר בהמשך כפקח שחור באירועי "הלילה האפל ביותר". אוון מק'קולוק הוא שכיר חרב סקוטי, שגדל בבית יתומים ואשר ביצע את פשעו הראשון בגיל שמונה, לאחר שהותקף מינית בידי אחד מהילדים. הוא הפך לאחד משכירי החרב הנודעים בממלכה המאוחדת, וקיבל פנייה מקונסורטיום מטעם ממשלת ארצות הברית לבצע חוזים ממשלתיים כ"מאסטר המראות" השני.
דמותו של מאסטר המראות מדורגת במקום ה-79 ברשימת מאה נבלי-העל הגדולים של כל הזמנים, לפי אתר IGN. את דמותו של סאם סקאדר/מאסטר המראות גילם בעונתה השלישית של סדרת הלייב אקשן "הפלאש" השחקן גריי דיימון, ובעונתה השישית של הסדרה מגלמת השחקנית אפרת דור גרסה נשית של הדמות בשם אווה מק'קולוק.
הערות שוליים

↑  Top 100 Comic Book Villains of All Time: #79 - Mirror Master
ערך זה הוא קצרמרבנושא קומיקס. אתם מוזמנים לתרום לוויקיפדיה ו.
אינרציה (קומיקס)

| --- | --- |

אינרציה, כפי שהופיע בחוברת Final Crisis: Rogues Revenge #1 מספטמבר 2008, אמנות מאת סקוט קולינס.
 סוג:  נבל-על
 הוצאה לאור:  DC קומיקס
 הופעה ראשונה:  לאחר המשבר בעולמות האינסופיים: Impulse #50 (יולי 1999) לאחר פלאשפוינט: Teen Titans Vol.3 #98 (ספטמבר 2011) לאחר הלידה מחדש של DC: The Flash #760 (אוקטובר 2020)
 הופעה אחרונה:  לאחר המשבר בעולמות האינסופיים: Final Crisis: Rogues' Revenge #3 (נובמבר 2008)
 יוצרים:  טוד דזאגו, מייק וירינגו
 מידע
 שם אמיתי:  תדאוס ת'ון תדאוס ת'ון השני
 כינויים:  קיד זום, קיד פלאש, אימפולס הפוך
 סטטוס:  פעיל
 מקצוע:  פושע
 כוחות:  מהירות-על, תימרון זמן.
 חבר לשעבר בקבוצה:  טיטנים מזרח הפושעים
 אזרחות:  ארצות הברית 
 דמויות קשורות
 אויבים:  בארט אלן 
 
אינרציה (באנגלית: Inertia, אינרציה) הוא דמות בדיונית של נבל-על שהופיעה בחוברות הקומיקס פלאש ביקום DC קומיקס. אינרציה המקורי הופיע לראשונה בחוברת Impulse #50 מיולי 1999, ונוצר על ידי הכותב טוד דזאגו והמאייר מייק וירינגו.
אינרציה הוא האלטר אגו של תדאוס ת'ון, הפלאש ההפוך הרביעי ויריבו המושבע של בארט אלן, קיד פלאש השני ופלאש הרביעי. בהמשכיות שלאחר פלאשפוינט הופיעה דמותו של אינרציה השני, הפעם כיריבם של הטיטאנים הצעירים. הדמות ידועה גם בכינוי קיד זום.
ביוגרפיה בדיונית > התחלות

תדאוס ת'ון הוא כפיל של בארט אלן שנוצר במאה ה-30 בידי סבו של בארט, הנשיא ת'ון. הנשיא ת'ון - צאצא של איאוברד ת'ון, אויבו של הפלאש בארי אלן - מאס בלחימתו של נכדו בפשע במאה ה-20 ויצר כפיל שלו באמצעות עירוב DNA של בני משפחת ת'ון, מתוך כוונה להפכו לחסר רחמים. בנוסף לכך, קצב גדילתו והתפתחותו הואטו, בניגוד גמור לקצב גדילתו המואץ של בארט, מתוך כוונה לאפשר לו ללמוד ולהתאמן בצורה שלא התאפשרה לבארט. משימתו הייתה לחזור בזמן ולהחליף את בארט, אך הוא הובס בנקל.
בניסיון השני שלו להחליף את בארט, הוא נמלט לאחר שהיה עד לנכונותו של בארט (כאימפולס) להקריב את עצמו כדי להציל את מקס מרקורי, מורהו הרוחני. תדאוס נחרד לגלות את ההבדל התהומי שבין משפחתו המאמצת של בארט לבין יחסו של סבו אליו כאל נשק.
ביוגרפיה בדיונית > חזרה

לאחר אירועי "שנה לאחר מכן", תדאוס שב להופיע כאינרציה ונראה עובד עם מאנפרד מוטה, נבל-על שהתעמת מול כל הפלאשים מכל הזמנים והיה ידוע בכינויו "אטום סמאשר". תדאוס מציין כי הוא מתכנן לגנוב את מהירויותיהם של המאיצים השונים ובכך להפוך לאדם המהיר ביותר בחיים. מטרותיו העיקריות הם יריבו המושבע בארט אלן, שהפך לפלאש החדש, וג'יי גאריק. לאחר שבגד במוטה, תדאוס חטף את בתו ולרי פרז והשתמש בה כפתיון לבארט. למרות שתותח פוטונים מיוחד - שהורכב להשמדת כוח המהירות אשר באותה עת אוכלס בגופו של בארט - כיוון אליו, בארט הצליח להציל את ולרי מידיו של תדאוס ולהשמיד את התותח בכך שרץ מסביב לעולם, הגיע לתותח עצמו, והתחמק בשנייה האחרונה בדיוק כשקרן הפוטון פגעה חזרה בתותח והשמידה אותו. לאחר תבוסתו, תדאוס אסף את קבוצת הנבלים ותכנן את מתקפתו הבאה.
תדאוס עבד גם עם שכיר החרב דת'סטרוק. משום שגופו של בארט הכיל את כוח המהירות במלואו, תדאוס אולץ להזריק לעצמו חומר בלתי יציב וידוע לשמצה המאפשר לרוץ במהירות על-אנושית ואשר הומצא בידי "היריב", פלאש הפוך מתור הזהב ואויבו של ג'יי גאריק. אולם, החומר אותו קיבל מדת'סטרוק היה משולל כל תופעות לוואי. לאחר שהובס בחוברת The Flash: The Fastest Man Alive #8, הוא חוזר בחוברת מספר 10 ומגייס את גל חום לתוכניתו המסתורית. בתקופה זו, תדאוס היה גם חבר בקבוצת טיטנים מערב בתמורה לעזרתו של דת'סטרוק. בהתחפשו לאימפולס ולקיד פלאש, תדאוס תקף את חברי קבוצת הטיטאנים הצעירים רובין ורייבן. לאחר שבארט החליט לשנות את זהותו מאימפולס לקיד פלאש, תדאוס חשב לשנות את זהותו לקיד זום אך נותר בזהותו כאינרציה. בחוברת Teen Titans Vol.3 #44, הוא היה מעורב רומנטית על חברת קבוצת "טיטנים מזרח" סאן-גירל, שטוענת כי הייתה שותפתו של אינרציה בעתיד ושניהם החזיקו בגברת מאדים כשפחה שלהם. בסוף העימות, אינרציה ודת'סטרוק היו היחידים שנמלטו, כאשר שאר חברי הקבוצה נלכדו או ערקו לצד הגיבורים.
ביוגרפיה בדיונית > בעוצמה מלאה

כשבארט אלן הוא הפלאש החדש, אינרציה החליט להכריז מלחמה על אויבו הוותיק. הוא ארגן את קבוצת הנבלים יחדיו במטרה לבנות מכונה שיכולה לעצור את הזמן ותאפשר להם לבצע פשעים באין מפריע. הקבוצה לכדה את תשומת לבו של הפלאש, אך הייתה זו כוונתו של אינרציה מלכתחילה - התברר כי המכונה לא עצרה את הזמן כי אם שאבה את כוח המהירות מבארט והעבירה אותו לתדאוס ת'ון כדי שהוא יכול לרוץ במהירויות-על ולא יצטרך להסתמך על החומר המלאכותי אותו נהג להזריק לעצמו.
אינרציה הפסיד, והחלילן ואברה קדברה גילו את דבר בגידתו והכניעו אותו. אינרציה ברח וניסה להגיע למכשיר בניסיון למנוע מחברתו של בארט לשחרר את כוח המהירות, אך הותקף בידי פלאש, שזעם על מעשיו. בחששם כי יחזרו לבארט כוחותיו, הנבלים הורגים את בארט.
ביוגרפיה בדיונית > השלכות

מעט לאחר הריגתו של בארט, הנבלים מפנים את זעמם לאינרציה, אך הוא נמלט מאחיזתם לאחר שהמשטרה מגיעה. באותו זמן, וולי וסט חוזר ורודף אחר אינרציה לאחר שהוא מגלה שבארט מת. וסט זועם על כך שאינרציה שמח לאיד על מותו וגם על רמיזתו כי מותו של בארט נגרם משום שחזרתו של וסט מנעה ממנו להתחבר לכוח המהירות. הקשר בין אינרציה לבארט הייתה הסיבה היחידה שמנעה מווסט להרוג אותו, והוא עשה לו דבר גרוע בהרבה: הוא השתמש ביכולותיו כדי להאט את מהירותו של אינרציה עד אשר נהפך לפסל אנושי דומם, ושם אותו לראווה במוזיאון פלאש מול פסליהם של קיד פלאש ואימפולס. אינרציה נדון להביט, לחשוב ולשמוע בקצב נורמלי לנצח נצחים, במצב של כמעט-שיתוק, כשמול עיניו דמותו של בארט. כדבריו של וסט, "נאלץ לבהות - עם עיניים שלוקח להם מאות בשנים למצמץ - ברוחו של אדם שהוא לעולם לא יהיה".
ביוגרפיה בדיונית > קיד זום

בסיפור Rogues Revenge של המשבר האחרון, גופתו המשותקת של אינרציה מיועדת לעבור למתקן הכליאה "איירון הייטס" כאשר מכה בו ברק אדום שמשחרר את גופו מהשיתוק. בשומעם את החדשות, הנבלים מחליטים לרדוף אחריו כתגמול על כך שהוא תמרן אותם לתועלתו. לאחר שהרג את השומרים, אינרציה נעצר בידי אותו אחד שעזר לשחרר אותו: האנטר זולומון, הפלאש ההפוך הידוע בכינויו זום, שרוצה שאינרציה יהפוך לקיד פלאש החדש.
אינרציה לוקח על עצמו את הזהות "קיד זום" ונלחם יחד עם זום בקבוצת הנבלים. או אז, חבר כנופיית אי-צדק ליברה מופיע כשהוא מחזיק בילדו של אשף האוויר כקלף מיקוח. ת'ון הורג את הילד ומתקיף את ליברה, אך נעצר בידי זום. עד מהרה הוא מפנה עורף למורהו הרוחני, ומבטל את כוחותיו, מה שמחזיר את האנטר זולומון בחזרה לכיסא הגלגלים. ת'ון מתקיף לבדו את קבוצת הנבלים, אך מוקפא בידי החלילן ונהרג בהתקפה משולבת של יתר הנבלים - אותה צורה בה נהרג בארט. גופתו מועברת לקי-סטון סיטי עם פתק מהנבלים שמציין כי הם והפלאש נמצאים בשוויון.
כוחות ויכולות

ככפילו של בארט אלן, כוחו היחיד של תדאוס ת'ון הוא מהירות, והוא לא הציג כל כוח נוסף מלבדו. למשך זמן מה בעקבות המשבר האינסופי, ת'ון נותר לא מחובר לכוח המהירות ונאלץ להזריק לעצמו תרכובת מלאכותית ובלתי יציבה ששמרה על מהירות העל שלו. לזמן מוגבל לפני מותו, תדאוס חלק בכוח עם זום, שמשאיל לו את מהירותו מתוך שאיפה שיחליף את בארט אלן כקיד פלאש. ניסיונו נכשל, ואינרציה הפך לקיד זום - המיומן בתימרון הזמן ולביטול כוחותיו של זולומון.
סוקולניקי

סוקולניקי (ברוסית: Сокольники) הוא ראיון של המחוז המזרחי של העיר הפדרלית מוסקבה, שברוסיה. שטח המחוז הוא 10.2846 קמ"ר ואוכלוסייתו מונה 61,649 תושבים נכון לשנת 2020.
אתרים ראויים לציון

פארק סוקולניקי
מרכז התערוכות והכנסים סוקולניקי
מועדון פועלי הרכבת
היכל הספורט סוקולניקי
המרכז האולימפי על שם האחים זנאמנסקי
כלא מטרוסקאיה טישינה
מרכז קניות "סוקולניקי"
קמפוס ראשי של ה"אוניברסיטה היהודית" (ברוסית: Еврейский университет)
מרכז יהודי חב״ד של המחוז האדמיניסטרטיבי המזרחי של מוסקבה ובית כנסת
תחנת המטרו סוקולניקי
חסרי לסתות

| חסרי לסתות |
| --- | --- |
 הצמד הוא חולייתן חסר לסתות
מיון מדעי
ממלכה:: בעלי חיים
מערכה:: מיתרניים
קבוצה:: בעלי חוליות
על־מחלקה:: חסרי לסתות
שם מדעי
 Agnatha ‏קופ, 1889
מיקסינה
צפלספיס
חַסְרֵי-לְסָתוֹת (שם מדעי: Agnatha), היא קבוצה פרפילטית של יצורים דמויי דגים, בהם מיתרניים חסרי לסתות כמו המיקסינות וחולייתנים חסרי לסתות כמו הצמדים. המיקסינים והצמדים משתייכים לעל-מחלקה עגולי הפה (Cyclostomes), ממנה התפתחו שאר הדגים והחולייתנים האחרים.
מיון מדעי

משפחה ללא מקור Myllokunmingiidae - נכחדה
משפחה ללא מקור Haikouellidae - נכחדה
משפחה ללא מקור Loganelliidae - נכחדה
קבוצה עגולי הפה (Cyclostomes)
מחלקה מיקסינים (Hyperotreti)
סדרה מיקסינאים (Myxiniformes)
מחלקה Petromyzontomorpha - נכחדה
מחלקה צמדים (Hyperoartia)
סדרה צמדאים (Petromyzontiformes)
מחלקה קונודונטים (Conodonta) - נכחדה, (למעט חולייתנים לסתניים)
קבוצה Ostracoderms - נכחדה
מחלקה דמויי פטרספידים (Pteraspidomorphi)
קבוצה Myopterygii
קבוצה Anaspidomorphi
מחלקה אנספידים (Anaspida)
מחלקה תלודונטים (Thelodonti)
קבוצה דמויי צפלספיסים (Pteraspidomorphi)
מחלקה Galeaspida
מחלקה Pituriaspida
מחלקה אוסטסטרקים (Osteostraci)
קבוצה חולייתנים לסתניים (Gnathostomata)
קלדוגרמה:
מעבר אפל

| --- | --- |
כרזת הסרט
כרזת הסרט
 מבוסס על:  הרומן "מעבר אפל" של דייוויד גודיס
 בימוי:  דלמר דייבס
 הופק בידי:  ג'רי ואלד
 תסריט:  דלמר דייבס
 עריכה:  דייוויד וייסברט
 שחקנים ראשיים:  המפרי בוגרט לורן באקול אגנס מורהד
 מוזיקה:  פרנץ וקסמן
 צילום:  סידני היקוקס
 מדינה:  ארצות הברית ארצות הברית
 חברת הפקה:  האחים וורנר 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  5 בספטמבר 1947
 משך הקרנה:  100 דקות
 שפת הסרט:  אנגלית
 סוגה:  סרט בלשי, סרט דרמה, פילם נואר, סרט מבוסס יצירה ספרותית 
 מקום התרחשות:  סן פרנסיסקו 
 תקציב:  1,600,000 ‏$
 הכנסות:  3,400,000 ‏$
 דף הסרט ב־IMDb
 
מעבר אפל (באנגלית: Dark Passage) הוא מותחן פשע אפל אמריקאי משנת 1947 בבימויו של דלמר דייבס, עם המפרי בוגרט ולורן באקול בתפקידים הראשיים.
התסריט מבוסס על הרומן "מכבר אפל" של דייוויד גודיס (אנ') משנת 1946. זה היה הסרט השלישי מתוך ארבעה בו הופיעו בוגרט ובאקול ביחד, אחרי "להחזיק ולאבד" ו"התרדמה הגדולה" ולפני "קי לארגו".
העלילה היא על אסיר עולם על רצח אשתו בורח מבית הכלא כדי לגלות את הרוצח האמיתי. כדי להקשות על החיפוש אחריו, הוא עובר ניתוח פלסטי לשינוי פניו. במשך 30 הדקות הראשונות של הסרט לא רואים את פניו של בוגרט אלא שומעים את קולו. רק לאחר שהתחבושות מוסרות מפניו הוא מתגלה...
תקציר העלילה

וינסנט פרייס (המפרי בוגרט) הוא אסיר שפוט למאסר עולם בכלא סן קוונטין, על רצח אשתו. הוא מצליח לברוח מהכלא כשהוא בתוך חבית על משאית אספקה. הוא מתגלגל מהמשאית ועוצר "טרמפ". הנהג בייקר (קליפטון יאנג), שומע על הבריחה ברדיו וחושד בו. פרייס חובט בו ובורח.
הוא פוגש בבחורה צעירה בשם איירין ג'נסן (לורן באקול) שמזהה אותו ומבריחה אותו ברכבה לדירתה בסן פרנסיסקו. איירין היא ציירת ומורה לציור. אביה הואשם ברצח ונשלח למאסר בסן קוונטין שם מת. איירין מאמינה בחפותו של אביה ושל פרייס. היא מאכילה ומלבישה אותו ומציידת אותו בכסף.
פרייס עוצר מונית ובה נהג סימפתי (טום ד'אנדראה) שמזהה אותו וממליץ על ידיד, רופא מנתח פלסטי שינתח את פניו וישנה אותם. פרייס מסכים ובינתיים הוא מוצא מקום לגור אצל חברו בעבר ג'ורג' (רורי מלינסון). כשהוא חבוש בפניו הוא חוזר לדירתו של ג'ורג' ומוצא אותו הרוג. בשארית כוחותיו הוא מגיע לביתה של איירין וקורס. היא מטפלת בו והוא מתאושש.
בלילה הוא עוזב את איירין ומטרתו להיפגש עם מאדג' ראפ (אגנס מורהד) ארוסתו לשעבר שלדעתו היא שרצחה את אשתו מקנאה והייתה עד תביעה ראשי נגדו בבית המשפט. בדרך חושד בו בלש משטרה אך הוא מצליח להתחמק ממנו ולשכור חדר למלון. לחדר מגיע לפתע נהג המכונית בייקר שיודע הכל עליו ודורש 60.000 דולר דמי שתיקה. הם נוסעים לדירתה של איירין אך מתחת לגשר הזהב פרייס עוצר את המכונית ומתחיל במאבק עם בייקר שמושלך למותו מצוק מתחת לגשר.
פרייס מגיע לביתה של מארג' והיא לא מזהה אותו עד שהוא מגלה את זהותו ומאשים אותה ברצח אשתו וג'ורג'. היא מודה שעשתה זאת ובהתקף זעם היא נופלת אל מותה דרך חלון דירתה.
פרייס יודע כעת שלא יוכל להוכיח את חפותו וגם יואשם ברצח נוסף. הוא מתקשר לאיירין ומודיע לה שהוא בורח לפרו ויפגוש אותה בעיירה קטנה על החוף.
בסוף הסרט יושב פרייס בבית קפה בפרו כשלתוכו מגיע איירין והם מתחבקים.
אטרוסיטוס

| --- | --- |

אטרוסיטוס, כפי שהוא מופיע בחוברת Final Crisis: Rage of the Red Lanterns #1 מאוקטובר 2008, אמנות מאת ניל רופינו.
 סוג:  נבל-על
 הוצאה לאור:  DC קומיקס
 הופעה ראשונה:  Green Lantern Vol.4 #25 (דצמבר 2007)
 יוצרים:  ג'ף ג'ונס אית'ן ואן סקייבר
 גילום הדמות:  אייק אמדי, ג'ונתן אדמס, מייקל דורן 
 מידע
 שם אמיתי:  אטרוס
 כינויים:  אטרוסיטוס מחמש האינוורסיות
 סטטוס:  פעיל
 מקצוע:  מנהיג, טרוריסט, לוחם צדק
 כוחות:  בעל כוחות טבעת הכוח האדומה, כוח על-אנושי וסיבולת גבוהה.
 חבר בקבוצה:  חיל הפקחים האדומים
 חבר לשעבר בקבוצה:  חמש האינוורסיות אימפריית הדמעות השומרים החדשים
 דמויות קשורות
 משפחה:  פרטה (אשה, מתה) טראקה (בת, מתה)
 אויבים:  חיל הפקחים הירוקים, Saint Walker, האל ג'ורדן 
 
אטרוסיטוס (באנגלית: Atrocitus, מלשון Atrocious, אכזר) הוא דמות בדיונית של נבל-על ואנטי גיבור המופיעה בחוברות הקומיקס גרין לנטרן ביקום DC קומיקס. הדמות הופיעה לראשונה בחוברת Green Lantern Vol.4 #25 מדצמבר 2007 ונוצרה על ידי הכותב ג'ף ג'ונס והמאייר אית'ן ואן סקייבר.
אטרוסיטוס הוא אויבם של שומרי היקום ושל סינסטרו, הפקח הירוק לשעבר שלהם. הוא משתמש באורו האדום של הזעם, הנובע מתוך הספקטרום הרגשי. הופעתו הכרונולוגית הייתה בחוברת Green Lantern Vol.4 #29, בה היה שבוי של אבין סור, קודמו בתפקיד של האל ג'ורדן.
ביוגרפיה בדיונית > גרין לנטרן: המקור הסודי

כאשר ציידי האדם העריקים ערכו מסע טבח בסקטור 666, אטרוס היה אחד מחמשת היחידים בסקטור כולו אשר נמלטו ממוות בטוח, לאחר שנאלץ לחזות במותם של אשתו ובתו שנהרגו בידי אחד מהרובוטים. הוא קרא לעצמו בשם 'אטרוסיטוס', ויחד עם ארבעת הנותרים הקים איחוד טרוריסטי בשם 'חמש האינוורסיות'. איחוד זה שם לעצמו למטרה להשמיד את שומרי היקום ואת כל מי שמשרת אותם באשר הוא, כשאטרוסיטוס משמש כמנהיגם. חמש האינוורסיות ערכו ריטואל שנתן להם להציץ לתוך העתיד ולגלות את הנבואה אודות "הלילה האפל ביותר", שחזתה כי כל החיים ביקום יגיעו לקיצם. האינוורסיות הקימו את "אימפריית הדמעות" במהלך ניסיונם להשמיד את שומרי היקום, אך הם הובסו ונכלאו בכוכב הלכת איסמאולט.
זמן מה לאחר מכן, אבין סור ערך ביקורים תכופים באיסמאולט והחל לשאול שאלות בנוגע ללילה האפל ביותר. סור אף הרחיק לכת ושחרר את אטרוסיטוס מתוך מטרה שזה האחרון יובילו לכדור הארץ, מקום הולדתו של "השחור" אשר יביא לקץ החיים. לאחר מכן, אטרוסיטוס נלקח בחללית לכדור הארץ (גם משום הנבואה כי טבעתו של אבין סור תכשיל אותו בבוא הימים כאשר יזדקק לה ביותר), כשהוא מרוסן תחת מבני אנרגיה ירוקים מטבעת הכוח של אבין סור. הוא הטמיע פחד בשוביו, ו"הטומאה הצהובה" חילחלה לתוך מבני האנרגיה והחלישה אותם דיו כדי שאטרוסיטוס ימלט. לאחר ששיסע את הגרין לנטרן בחזהו ופצע אותו אנושות, אטרוסיטוס קפץ מחלליתו של סור בטרם זו התרסקה בכדור הארץ.